หุ้นสหรัฐฯปิดลบ
ตลาดหุ้นสหรัฐฯปิดลบ เหตุกังวลเศรษฐกิจของอเมริกา ขณะที่ราคาน้ำมันขยับลงเช่นกัน
22 ก.ย. 2554

ตลาดหุ้นสหรัฐฯปิดลบ เหตุกังวลเศรษฐกิจของอเมริกา ขณะที่ราคาน้ำมันขยับลงเช่นกัน
มาตรการเปลี่ยนตราสารหนี้ที่ถือครองสู่พันธบัตรยาวของเฟด ไม่ส่งผลกระทบทางบวกใดๆต่อตลาดหุ้นสหรัฐฯ โดยวานนี้(21ก.ย.) วอลล์สตรีทปิดในแดนลบอย่างแรง อันเป็นผลมาส่วนหนึ่งในถ้อยแถลงของเฟดที่ยอมรับว่าแนวโน้มเศรษฐกิจของอเมริกายังคงน่ากังวล       ดัชนีหุ้นดาวโจนส์ ลดลง 106.26 จุด (0.93 เปอร์เซ็นต์) ปิดที่ 11,302.40 จุด แนสแดค ลดลง 4.54 จุด (0.18 เปอร์เซ็นต์) ปิดที่ 2,585.70 จุด เอสแอนด์พี ลดลง 14.32 จุด (1.19 เปอร์เซ็นต์) ปิดที่ 1,187.77 จุด ขณะที่ราคาน้ำมันขยับลงจากที่ปรับขึ้นในช่วงต้นของการซื้อขาย หลังเฟดขยายอายุการถือครองพันธบัตรของกระทรวงการคลัง แต่ก็ไม่ได้เปิดตัวมาตรการเชิงรุกใดๆที่จะนำมาใช้กระตุ้นเศรษฐกิจของสหรัฐฯ       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนตุลาคม ลดลง 1 ดอลลาร์ ปิดที่ 85.92 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 18 เซ็นต์ ปิดที่ 110.36 ดอลลาร์ต่อบาร์เรล